 Bobrisky: Ìpinu mi fọdún 2021 ni lati yí padà si obìnrin patapata Gẹgẹ bi o ṣe kọ sójú òpó instagram rẹ láìpẹ yìí, o ni pé òun ti ni ìpinu tuntun fun ọdún 2021. Bobrisky sàlàyé sójú òpó rẹ pé, òun ti lo ọdún mẹẹdọgbọn àkọkọ òun gẹgẹ bi ọkùnrin sùgbọn ti òun kò ri ayọ àti ìdúnu kankan nibẹ. Àwọn iròyin tì ẹ leè ní ìfẹ síí: Ó ní òun tálákà ju èkúté sọọsì lọ, òun kò rí ǹkan kan tọka si bó tilẹ jẹ pé, òun kẹkọọ gboyè ìsírò owó Accounting ni fásitì ìpínlẹ Eko síbẹ, òun kan n fi ẹsẹ gbálẹ títì kiri ni. Nigerian Fraudsters: Ìwádìí BBC fihàn pé ìdajì àwọn gbájúẹ lágbàyéé wá láti Nàíjíríà Ọkunrin náà wá kéde pé ni báyìí òun ti ṣetan láti gbé ìgbésẹ tó kan láti di obìnrin pátápáta. Kí n tó gbé ìgbésẹ yìí, lọjọ kan mo ròó pé kíni mo fẹ fi ayé mi ṣe? Tí mo ba darapọ mọ àwọn adigunjalè, wọn a kan pa mi dànu lọjọ kan ni àti pé mí ò ni ẹmí ká jalè tàbí kí a lu ènìyàn ni jìbìtì. Lásìkò tí mò n dàgbà, mó ni àwọn àmúyẹ obìnrin lára, ìgbàyìí ni mo pinu láti máa múra bi obìnrin, mo si ri pé, mo bẹrẹ si ni ri owó. Pásítọ ló sọ fún mi pé Ọlọrun pè mí láti di Olokun tó ń bọ omi Èyí ló wá mú mi wọ inú rẹ lọ, mo bẹrẹ si ni lo òògun, mo sì n tójú ara mí, bí gbogbo ǹkan ṣe n gún régé nìyẹn, ti àwọn ọkùnrin ń pè mí, ti mo bẹrẹ dí ni ri iṣẹ gba níbi gbogbo Fún ìdí èyí, Bobrisky ni òun dára gẹgẹ bi obìnrin ju okùnrin lọ, òun sì bọwọ fún gbogbo àwọn obìnrin. Ó wa rọ àwọn ènìyàn láti mase da òun lẹbi . Ẹwẹ, sáájú nínú síníma kan ti àkọlé rẹ jẹ Skin ló ti sọ ìtàn ìgbési aye rẹ pé, ǹkan ẹyọ kan ti òun kabamọ ni pé òun bóra. Bobrisky ni ọrọ ara bíbó kìí ṣe ǹkan tó dẹrun rára, bi ó ṣe n lo ìpara ọwọ, ni wàá maa lo ti ẹsẹ, ó ni ni ọpọ ìgbà ọmọ ènìyàn máa n kánjú. Emi gẹgẹ bi Bobrisky mo kánju ju àsìkò mi lọ ni mo ṣe sáre di ǹkan ti mo dà lónìí, gẹgẹ bi o ṣe sọ nínú SKIN : Idris Olarewaju Okunneye, ti gbogbo ènìyàn mọ si Bobrisky ti fi ọrọ léde fún gbogbo àwọn olólùfẹ nipa isẹ to yan laayo. 